A HAL ÉS A TUDOMÁNY. ^ÓJ 



állatok rendszerében, még pedig a fejlődés alapján s megtudhatjuk 

 alább azt is, hogy a magyar vizekben élő, eddig felkutatott halak 

 szervezeti tulajdonságaik szerint melyik csoportba tartoznak. 



Az igaz, hogy a fejlődés családfájának nem egy ága még ma is 

 vitás; de az nem zavarhat meg, ha elgondoljuk, hogy a valódi, rend- 

 szeres kutatás még alig száz éves, hogy sikere sok mindentől függő, 

 hogy nem is törekszik az utolsó szó kimondására, hanem csak a több 

 és több tudásra, több világosságra. És elvégre bármily ingatag legyen 

 is az az alap, a melyet a föld rétegzetei eddig nyújtottak, a halak 

 tekintetében a fejlődés sorozatát a mai élet maga is nyújtja felénk. 

 Mert hiszen ma is ott eviczkél a tengerpart fövényében Pallas kez- 

 detleges kopjahala, havasaink csevegő patakjában az ingola; a czápák 

 és ráják ma is hasítják a tenger vizét, míg a tokhalak seregei tenger- 

 ből folyóba vándorolva, megszántják kacsaorrukkal szőke Duna, 

 szőke Tisza árját. Ez, a szervezet álláspontjáról tekintve, valóságos 

 fejlődési sorozat a tökéletlenből a tökéletesebb felé, mely utóbbit 

 a csontoshalak változatos alaksoraiban szemlélhetjük. Végül pedig 

 Ausztrália, az Amazon és a Senegal sokban ma is titokzatos tájain 

 még most is túrja az iszapot a gőtehalak csodás családja, mely úgy 

 jelenik meg a búvárkodó ember szeme előtt, mintha a természet ama 

 hatalma, mely réteget rétegre halmozva, egész életsorozatokat teme- 

 tett az anyaföld méhébe, ezeket jókedvében kifelejtette volna az 

 enyészetből. 



Vonjuk ki tehát a magyar édes vizekben élő halakra tartozó tanul- 

 ságot, mely a következő: Vannak 



15. Csontos halaink — Teleostei. 

 4. Vértes halaink — Ganoidei. 



2. Szájtátó vagy körszájú halaink — Cyclostomi. 

 Nincsenek: 



I. Csőszívű halaink — Leptocardii. 



3. Oshalaink — Selachii. 

 6. Gőtehalaink — Dipnoi. 



A sorszámok szerint s akként állítva össze e sorozatot, hogy a leg- 

 tökéletlenebb alak legalulra jőve a legkisebb számot kapja s így 

 i-től 6-ig építve, kikapjuk a fejlődés haladását, mely a csőszívűektől 

 indulva, a gőtehalaknál végződik. 



